Klikka
Klikka
Hundegal dame med en hel haug hunder. Litt av en adferdsnerd og holder oss til klikkertrening som metode.
onsdag 28. oktober 2009
Nye leker
I dag fikk Olympia og Shirika prøve de nyinnkjøpte sprettballene med pip. Og hvilken suksess! Til og med Shirika var helt i hundre over dem. Olympia tok en i munnen og der ble den! Hun løp lykkelig rundt mens hun tygget frenetisk på den. Ser ut til at dette kan bli en SUPER-forsterker. Men da må jeg selvsagt arbeide litt med avlevering, hehe. Så tenkte at jeg skulle arbeide en del med dette fremover. Har hatt et par økter med dette før(for lenge siden), men har ikke lagt inn nok arbeid på det. Så da er det vel bare å få det på plass.
Stod på Klikkertrenereksamen. Hadde noen seriøst irriterende feil. Som f.eks å glemme å gi et eksempel som det var bedt om(?!). Nesten så jeg gnisser tenner når jeg tenker på det! Men var fornøyd med at jeg var godt over kravet til å kunne søke på Klikkerinstruktøren. Gikk også bra på den praktiske eksamensdelen. Burde hatt inne "holde fast" og "slipp", men det hadde jeg altså ikke. Rett og slett ikke prioritert fra min side. Det får vi endre på. Resten var jeg fornøyd med. Nå blir det kommando-arbeid en tid, sånn at vi endelig kan begynne med baklengskjeding. Har inne ganske bra kommando på stå under baklengs marsj og utgangsposisjon. Men på ståen har jeg en lei tendens til å gi kommando etter 3 skritt, så nå må jeg passe på at jeg varierer når jeg gir kommando. I det minste blir Olympia ikke særlig påvirket av ulike miljøer når vi arbeider med dette. Forrige økt var på busstasjonen, noe det ikke virket som om hun enset. Så problemet vi har med kommando er vel egentlig at jeg ikke er vandt med dette og gjør tullefeil, som selvsagt fører til at Olympia lærer seg ting hun ikke skal. Men det går seg vel til. Skal inn til Florø i helga og trene med Heidi, så får vi se hva vi får til.
Lagt inn av Bergljot kl. 18:37 Ingen kommentarer:
lørdag 17. oktober 2009
Fantastiske Olympia!!
Olympia har i dag imponert meg stort. Hun har vært med på innsamling for tv-aksjonen og oppførte seg eksemplarisk! Ikke bare eksemplarisk, men bedre enn jeg noen gang hadde forventet. Det som overrasket meg mest, var det at hun begynte å arbeide for meg når hun ble frustrert over å ikke få hilse eller at vi var trege med å komme oss videre. Tidligere har hun godt kunne finne på å ta en pistre-konsert eller noe i den dur. Men i dag var det knapt noe av det, sitter, dekker, utgansgposisjon og noe fvf var det derimot. Det betyr jo at når hun kommer i nye/stressede situasjoner så er dette en løsning som ligger høyt på hennes liste over alternativer, noe som klart er en fordel for oss. Vi fikk masse kjekke kommentarer over hvilken flink hund vi hadde og hvor stor respekt den hadde for meg, hehe. Sa ikke så mye på den slags, har ikke så mye for seg. Olympia og jeg var begge klar over hva som egentlig var grunnen til hennes fantastiske lydighet. PØLSE! Hun holdt ut i 3 hele timer. Vi gikk jo ikke lenger enn 4-6km, men det ble en del trening. Nå ligger hun kaputt i senga si og sover søtt.
Det kuleste på turen var likevel når vi trodde at vi var på et rimelig trygt område for å treffe folk så slapp vi Olympia. Når det da likevel kom to gående så kom O på innkalling som et skudd!! Endelig, så deilig å få snudd den dårlige trenden. Skal fortsette å arbeide med innkalling, men jeg merker at hun er mye mer bundet til meg enn hun har vært tidligere. Er nok kombinasjonen av mye trening rent generelt og spesielt at jeg har klart å få belønt frivillige innkomster med noe skikkelig snacksent noe. Vel, var nå kjekt å få bekreftet at jeg har lagt opp treningen rett.
Lagt inn av Bergljot kl. 20:25 Ingen kommentarer:
fredag 16. oktober 2009
Forberedelser til siste klikkertrenersamling
Da står snart siste samling på klikkertreneren for døra. Har arbeidet med delmomentene i Innkalling fra sitt, med håp om å kunne baklengskjede den i helga. Så får vi se hvordan det går. Mitt største problem er faktisk generalisering og/eller forstyrrelser.
Kom også på en ting som helt hadde forsvunnet ut av mitt lille hode. Vi skal jo ha shapet inn to ferdigheter til slutten av kurset, noe jeg har gjort, men på feil hund! Dvs det var jo ikke feil hund når jeg gjorde det, men Paladin lever jo ikke lenger. Han kunne faktisk rygge 5m, gå sidelengs 2m, hoppe oppi en balje med alle føtter og noe mer jeg ikke husker. Har jo shapet inn kryp på Olympia for en evighet siden, men arbeider intenst med fellesdekk, så har egentlig ikke lyst å tulle så mye med den krypen akkurat nå(siste uka liksom). Selv om det selvsagt må læres inn at hun skiller de to. På kjegla har vi shapet inn posisjonen, men det er jo ikke etablert den avstanden jeg ønsker. Men det kan vi arbeide litt med denne uken. Hmm.
I helga blir det videre arbeid med innkallingen, Janni er kommet hjem og skal få hjelpe meg. De ekspolsive startene fra sitt er virkelig gode nå, og har også fått en bra avstand på sitt og bli. Så får vi håpe at det lar seg overføre til en ny treningssituasjon.
Lagt inn av Bergljot kl. 17:19 Ingen kommentarer:
mandag 5. oktober 2009
Da var alle samlingene i elitegruppa 2009 gjennomført. Hadde nok trodd at jeg skulle ha kommet litt lenger på vei med lydigheten i løpet av året, men har nok ikke arbeidet nok. Den siste samlingen som var nå i helgen gav meg likevel et skikkelig oppløft og fremtidsvisjoner. Er jo så smått begynt med øvelser og det er et noe helt nytt for meg. Fremover blir det fokusert på å få på plass stimuluskontroll på en rekke adferder og så må det snuses litt på delmomenter på øvelsene i Kl I. I helga har vi arbeidet med Fellesdekk, Inkalling fra sitt og Stå under marsj. Har rimelig klart for meg hvordan jeg skal arbeide videre med delmomentene i de øvelsene etter noen gode økter.
Planen fremover:
-Fri ved foten, her skal det arbeides opp god lengde og få ferdig vendingene. Har begynt såvidt med vendingene, men ser at grunnarbeidet med å få flyt på å gå og se opp har gitt store resultater og hun følger foten min som hun var limt fast:-)
-Fellesdekk, stimuluskontroll på dekken og oppsitten. Avstand og tid på bli liggende.
-Innkalling fra sitt, eksplosive starter og komme i utgangsposisjon. Stimuluskontroll på sitt og bli sittende.
-Stå under marsj, stimuluskontroll på stå og må arbeide med at hun kan bli stående også.
-Tannvisning, mengdetrening. Må huske på at dommer skal hilse på meg også.
Jeg slipper nok å kjede meg fremover;-)
En ting jeg har oppdaget i løpet av kurshelgene både på klikkertreneren og elitegruppa er at jeg blir sosete og klønete når jeg får beskjeder mens vi trener. Og det er jo lite heldig med tanke på at jeg skal kommanderes i ringen. Nøkkelordet her er vel som overalt ellers, mengdetrening! Må bli vandt til å bli kommandert.
Er litt vemodig å være ferdig med elitegruppa, har hatt det skikkelig kjekt. Og så utrolig morsomt å få se baklengskjeding i aksjon. Lykke til til resten av gjengen!
Tusen takk, Marianne, for et supert kurs! Det har vært utrolig inspirerende og lærerikt.
Lagt inn av Bergljot kl. 18:06 Ingen kommentarer:
mandag 28. september 2009
Hun venter!
Ikke er vi klar for helga elitegruppe samling, ikke har vi trent nok pga syk hund, eksamen og besøk. Men endelig, Olympia venter på kommando!!! Føler vi har trent i all evighet på dette nå. Men kanskje det var litt mengdetrening som skulle til? Har forsøkt å følge trinnene som seg hør og bør, men det gikk liksom ikke helt likevel. Nå må det bare holdes ved like, utvides og gjentas på resten av adferdene, hehe.
Ellers så er jeg mye mer forberedt til den videre treningen etter endt kurs, har satt meg skikkelig inn i øvelser og regler i LP, fått masse inspirasjon og blitt litt sikrere på meg selv som trener. Skal bare få litt struktur på treningen fremover, så blir vi vel klar for debut vi også.
Ser en del utfordringer ved å være på ei øy uten andre som er interessert i hundetrening. Må bli flinkere til å ta med meg jentene inn til Florø og trene i helgene. Skal få lånt, snekret eller kjøpt meg et hinder så jeg kan få begynt å arbeide med den øvelsen også.
Det litt kjipe med å ha en hund som Olympia, som sjelden lar seg slite ut verken mentalt eller fysisk, er at det blir fryktelig tydelig hvor problemet ligger når vi ikke kommer videre... Om det er manglende tid, struktur eller dårlig metodisk trening det ligger på mine skuldre uansett. Med Shirika er det jo sånn at hun faktisk har en viss grense for hva hun kan utføre innen lydighetstrening før hun blir sliten, lei av godbitene eller noe i den dur. Olympia har jo også det, men det er svært sjelden at den grensen nås i trening her hjemme.
Lagt inn av Bergljot kl. 20:23 1 kommentar:
mandag 21. september 2009
Det er så gøy å trene!
Vi har hatt noen strålende treningsøkter i det siste. Olympia jobber som en helt og jeg begynner å se resultater av nitidig flyttrening og at jeg er forberedt til treningen. Hadde egentlig begynt å få skikkelig stikk i magen med tanke på neste elitesamling pga at jeg på ingen måte er der jeg ville være i treningen. Men nå har det vært så kjekt å trene i det siste at det er helt glemt(kommer vel på det når jeg svinger inn på treningsplassen, hehe). Livet mitt frem til neste elitesamling kommer nok til å bli meget preget av klikkertrening, planen fremover er lagt opp til 1/2-1t med stimulusarbeid/kjegla e.l før jeg tar båten om morgenen, så har jeg 1t med eksamensskriving til klikkertreneren før jobb, på båten hjem etter jobb blir det eksamenslesing/forberedelser, så en tur med Shirika som får litt godbitsøk eller spor å bryne seg på. Etterpå må Olympia få sin treningsøkt nr.2 på 1/2-1t, da rekker jeg såvidt litt kos med katten før det er på tide med litt søvn. Og så hender det jo selvsagt at jeg snakker litt klikkertrening på jobb også. Hmm, har det bikket over mon tro?
Lagt inn av Bergljot kl. 19:38 Ingen kommentarer:
lørdag 19. september 2009
En fantastisk kjekk treningsøkt
I går kveld la jeg en slagplan for helgen. Men i dag våknet jeg og ville ingenting. Tvang meg til å ta med meg Olympia ut i regnet og blåsten 3t etter planen. Shirika hylte når vi gikk(hun ville og trene), og jeg var rimelig sur. Ikke noe særlig utgangspunkt. Hadde tenkt meg en tur ned til kaia og trene der, men Olympia ville det annerledes. Hun begynte å tilby dekk 3-4m utenfor porten, og selv om det ikke var det jeg hadde planer om å arbeide med så var det et tydelig tegn på at vi ikke trengte gå til kaia. Så da startet vi der. Gikk fri ved fot, med høy forsterkningsfrekvens pga forstyrrelsene vinden medbrakte, opp til et sted som var litt skjermet for vinden. Der begynte jeg å strekke litt på lengden fvf. Og endelig er vi på vei mot noe som minner om øvelsen jeg ser for meg!
Så var det på tide med litt utgangsposisjon, burde egentlig hatt stimuluskontroll på den nå, men det har jeg ikke. Og med regn og vind, var det ikke tiden å starte på det heller. I stedet ble det til holdter fra fvf og en kort økt med frivillig utgangsstilling. Dette får hun godt til.
Etter dette slapp jeg henne, og fikk belønnet noen frivillige innkomster med gallopp som tilfeldigvis dukket opp. Jeg belønnet henne ved min venstre side tilfeldig, og neste gang kom hun i gallopp og smatt rett inn i utgangsposisjon og satt seg. Jeg treiv fram biteskinnet og lekte som en gal! Etter det kom hun tilbake i utgangsposisjon hver gang. Begynte så med at jeg klikket en gang for at hun kom i posisjon, og deretter klikket jeg for fokus i posisjon hvor jeg kastet godbiten ca 5m foran meg, som hun hentet hvorpå hun løpte tilbake og inn i utgangsposisjon. Kan jeg fortsette å trene på denne måten så lenge hun holder god nok fart hele veien inn(pleier ikke å være et problem med Olympia, hehe)? Vil jo ikke få noen stor avstand, men jeg kan få flyt på at hun gallopperer inn i utgangsposisjon i hvert fall. Har ikke noen som kan hjelpe meg med å trene innkalling, så det ville i så fall gjøre alt mye enklere.
På veien tilbake trente vi på å trave, med tanke på å delta på en utstilling på et eller annet tidspunkt i fremtiden. Hun slår over i trav på en slik måte at det er veldig tydelig for å få meg til å klikke, så jeg skal begynne å gradvis øke lengden hun må trave før belønningen kommer.
Alt i alt var treningen veldig trivelig med tanke på mitt utgangspunkt og jeg smilte som ei sol da jeg kom hjem.
Lagt inn av Bergljot kl. 13:10 Ingen kommentarer:
Nyere innlegg Eldre innlegg Start
Abonner på: Innlegg (Atom)
Om meg
Bergljot
Hund, hus, hage og tur. Et gammelt hus i de svenske skoger fylt til randen med hunder. Huset skal fikses, hundene skal trenes og tures. Hagen skal dyrkes og kanskje det kommer noen dyr på gården. Livet skal fremfor alt leves til fulle! :-D
Vis hele profilen min
Følgere
Bloggarkiv
▼  2016 (31)
▼  oktober (1)
Hööks treningsjakke Tipperary CRW
►  april (28)
►  mars (2)
►  2015 (19)
►  april (2)
►  mars (6)
►  februar (5)
►  januar (6)
►  2014 (5)
►  juni (2)
►  april (1)
►  mars (2)
►  2013 (2)
►  juli (1)
►  juni (1)
►  2012 (6)
►  august (1)
►  mai (1)
►  april (1)
►  mars (3)
►  2011 (13)
►  november (1)
►  juli (1)
►  mai (1)
►  april (2)
►  mars (2)
►  februar (3)
►  januar (3)
►  2010 (43)
►  desember (1)
►  oktober (3)
►  september (1)
►  august (3)
►  juli (2)
►  juni (5)
►  mai (7)
►  april (3)
►  mars (5)
►  februar (7)
►  januar (6)
►  2009 (36)
►  desember (1)
►  november (1)
►  oktober (5)
►  september (3)
►  august (4)
►  juli (2)
►  juni (3)
►  mai (3)
►  april (8)
►  mars (6)
Bildevindu-tema. Temabilder: Roofoo. Drevet av Blogger.